runetrust/blame-folketinget-dk huggingface dataset:
Bendt Bendtsen (KF), 1998-02-04:
Men sagen her er nu engang anderledes og ligger ikke i samme vægtklasse, for som det er fremgået, er det allerede strafbart at indgå ægteskab i Danmark, hvis man i forvejen er gift, og det gælder også, hvis ægteskab nummer et er indgået i udlandet. Hertil kommer, at man kun kan have retskrav på at blive familiesammenført med én af ægtefællerne.
Jesper Langballe (DF), 2003-05-06:
Jeg vil i den forbindelse gerne spørge statsministeren, om han er enig med mig i, at den besynderlige dræning af Fællesfondens kasse, som er begyndt under de to tidligere radikale kirkeministre, er det faktisk den nuværende kirkeminister, der - på eget lidt, må man vel sige, usædvanligt initiativ af en minister - efter ½ år på ministertaburetten har bestilt en undersøgelse af.
Mette Frederiksen (S), 2014-01-28:
Der tror jeg vi behov for en meget mere kvalificeret diskussion af, hvilke elementer af 6 ugers selvvalgt uddannelse der er brugbare, hvilke grupper der kan profitere af det og bruge det til at komme tilbage til arbejdsmarkedet, og hvilke grupper der har brugt 6 ugers selvvalgt uddannelse på en måde, som vi tror man ville kunne ændre til en klogere måde.
Kristian Thulesen Dahl (DF), 1997-11-25:
Man kan jo sige i forlængelse af det, hr. Arne Melchior sluttede med, at der sker den store forbrødring i dag i dette spørgsmål, og jeg skal på Dansk Folkepartis vegne sige, at vi naturligvis også støtter igangsættelsen af det udvalgsarbejde, som er skitseret i forslaget til vedtagelse om havnenes fremtid.
Søren Egge Rasmussen (EL), 2019-02-26:
Men når man nu siger forpligtende klimalov, er udgangspunktet så det borgerforslag, som vi behandler i dag, eller er det klima- og energiministerens skitsering af, at der skal være en eller anden offentlig høring i efteråret, og så kommer man frem til et eller andet, hvor man så vil lave en klimalov 2.0.?
Per Clausen (EL), 2007-01-23:
Når man så oven i købet har fremsat et forslag, der har fået hr. Ole Glahn til at mindes barndommens – eller var det ungdommens? – tid på landet og har inspireret hr. Christian H. Hansen til dybe studier af Morten Korchs samlede værker, er det jo for så vidt en debat, der på den måde også har virket inspirerende i forhold til at hive nogle spændende og sjove ting frem.
Thomas Jensen (S), 2010-11-25:
Ser man på den rapport, der senest er lavet på området – det er Erhvervs- og Boligstyrelsen, der har lavet den i 2009, og den hedder »Måling af svigt, fejl, mangler og skader i dansk byggeri« – erfarer man, at det jo desværre ikke er så positiv en læsning.
Theresa Scavenius (UFG), 2024-05-08:
Det lyder som følger: Hvad er ministerens holdning til, at der skal laves en række undersøgelser i forhold til asbestdeponiet i Dall, hvor der ikke er fuld klarhed og åbenhed over proces, budget og tidsplan i relation til vvm-direktivets krav for proces og forundersøgelser?
Ellen Trane Nørby (V), 2021-03-17:
Jeg må også bare sige, at vi fra Venstres side ikke synes, det er rimeligt, at man på den måde egentlig har haft forskellige regelsæt, sådan at man ikke ville lade erhvervsskoleeleverne komme tilbage, hvorimod man godt har villet lade folk komme tilbage på arbejdspladserne eller på amu.
Søren Egge Rasmussen (EL), 2023-12-14:
Og ser man på i den her klimaredegørelse, hvad der mangler i 2025, er der jo sådan set 0,8 mio. t, som man mangler at komme i mål med, selv når man ligesom tager regeringens udspil for 2025 med og den ændring af kvotesystemet.
Brigitte Klintskov Jerkel (KF), 2023-06-02:
Jeg må også sige, at når sådan en skandale kommer frem om, at der kan være administreret i uoverensstemmelse med vores politiske aftaler så længe, som det er tilfældet her, så har jeg brug for at få genrejst tilliden til ministeren, så der administreres efter vores aftale på området, og især har jeg brug for at få fuld vished for, at ingen kriminelle udlændinge kan få dansk statsborgerskab.
Johanne Schmidt-Nielsen (EL), 2015-05-22:
Som sagt synes jeg, det er et kvindefjendsk forslag, og jeg synes, det er et børnefjendsk forslag, ligesom jeg i øvrigt mener, at regeringens seneste lovforslag, som det første år fratager ægtefæller og børn retten til at komme i sikkerhed, til at blive forenet, er kvindefjendsk og børnefjendsk.
Pelle Dragsted (EL), 2024-04-25:
Elcyklen er jo noget rimelig nyt, men der er nogle, og jeg selv kender mange, der er hoppet over på elcyklen og har fundet ud af, at man egentlig sagtens kan cykle fra Ballerup og ind til byen eller fra en forstad til en af de danske provinsbyer og ind til den by og komme på arbejde på en elcykel.
Henriette Kjær (KF), 2009-10-08:
Regeringen er meget optaget af, at netop anbragte børn får en ordentlig behandling, og derfor har den taget initiativ til at lave en ny reform, Barnets Reform, som lige er blevet præsenteret i dag, hvor der nu igen er blevet afsat flere penge, der skal bruges ude i kommunerne til at give de her børn en bedre behandling.
Jann Sjursen (KD), 2004-04-30:
Vi synes også, det er udmærket med den tradition, det er ved at blive, at SF rejser en forespørgselsdebat om disse forestående forhandlinger, men debatten bliver jo altid lidt speciel, fordi det ligesom er regeringens prærogativ at føre de forhandlinger, og regeringen ved sig, bl.a. med Kristendemokraternes stemmer, også sikker på, at når det kommer til en afstemning om et aktstykke i Finansudvalget, som skal udmønte de aftaler, der er indgået, så vil det blive båret igennem.
Søren Krarup (DF), 2003-04-09:
Og det er det rene hykleri, denne tale om, at der skulle være et internationalt retssamfund, der taler om folkeret. Der er forskellige regler, som man accepterer, når de er brugbare, men der er ikke tale om et retssamfund i den forstand, som retssamfundet er, nemlig byggende på en lov, håndhævet af en øvrighed, der som sådan skelner mellem ret og uret.
Jesper Petersen (SF), 2009-12-15:
Og ikke blot er det jo af interesse for de skrothandlere, det handler om, som har betalt for meget i moms, men den her sag er jo også af interesse for Folketinget, altså at de svar, vi får, er korrekte og ordentlige, så folkestyret har en ordentlig information at arbejde ud fra.
Karsten Nonbo (V), 2003-01-30:
Folketinget opfordrer endvidere regeringen til - at fortsætte arbejdet i EU for en maksimal transporttid på 8 timer for slagtedyr, - at arbejde på, at transport af højdrægtige dyr i den sidste tiendedel af drægtighedsperioden som almindelig hovedregel forbydes, - at vurdere behovet for yderligere initiativer med henblik på øget kontrol af overholdelsen af dyreværnsreglerne, herunder reglerne om transport af dyr - og i givet fald fremlægge sådanne nye kontrolinitiativer, og - at sikre en bedre og mere effektiv håndhævelse af reglerne om fratagelse af autorisation til dyretransporter, herunder ved at myndighederne i grove sager om kørsel efter frakendelse af autorisation i øget grad er opmærksom på mulighederne for konfiskation af køretøjet.«
Morten Homann (SF), 2003-10-23:
Jeg synes, at det indimellem kan være lidt fantastisk og lidt muntert at høre Venstre sno sig, når det drejer sig om f.eks. spørgsmål om udbud, fordi Venstre, når vi diskuterer stort set hvad som helst ellers, så er ivrige fortalere for, at vi skal bruge udbud til at sikre - efter Venstres opfattelse - at man får mest muligt for sine penge.
Jens Heimburger (KF), 2000-04-07:
Og så er det jo i øvrigt også op til den enkeltes sunde fornuft at lade være med at bruge mere, end vedkommende kan magte at betale tilbage eller tjener. SF nævner, at fagforeningerne kunne yde rådgivning til deres medlemmer på dette område, og det synes vi er glimrende.
Peder Hvelplund (EL), 2026-01-29:
Hvad er det præcis, ministeren baserer det på, at unge mennesker, der er født og opvokset i Danmark, der har gået i dansk folkeskole, der er i gang med at uddanne sig til sygeplejersker, til ingeniører, til læger, er dårligt integreret, og at de er opvokset parallelsamfund?
Holger K. Nielsen (SF), 2003-04-08:
her rigtigt, men lad mig så prøve at forklare igen, at det er altafgørende, om der bliver tale om en amerikansk besættelse eller ej af Irak efterfølgende, og det er jo det, den amerikanske højrefløj vil, og ikke kun højrefløjen, men som den amerikanske regering vil. Vi så Colin Powell på tysk fjernsyn - det blev vist i dansk fjernsyn her til morgen - sige, at det er de amerikanske mænd, der er gået med i krigen for det her: Det er os, der har investeret i den her krig - han brugte udtrykket investering - og så må vi også bagefter kunne tage overskuddet.
Bjarne Laustsen (S), 2008-05-08:
Men når fru Tina Nedergaard siger, at befolkningen har fået så mange skattelettelser, at de kan købe, jeg havde nær sagt flere måltider mad om dagen, så tror jeg, at fru Tina Nedergaard skulle snakke med landets pensionister, om også de har råd, sådan som tingene er steget.
Kathrine Olldag (RV), 2021-04-15:
Det arbejdende fællesskab er hele fundamentet for, at vi har råd til vores fælles velfærd, og hvis vi skal investere i grønne løsninger, have et sundhedsvæsen i verdensklasse og gøre Danmark rigere, skal vi sikre, at der bliver flere hænder og hoveder på det danske arbejdsmarked«.
Pelle Dragsted (EL), 2017-03-23:
I stedet for at lytte til befolkningens kritik af politikernes gyldne pensionsforhold; i stedet for at følge Vederlagskommissionens forslag om, at politikere skal over på en arbejdsmarkedspensionslignende ordning, så laver man det her forslag om, at dem, der er utilfredse – som man siger – med det her høje niveau, da bare selv kan gå ned på en lavere pension.
René Christensen (DF), 2014-03-11:
Og der må vi bare sige, når vi kigger på det her, at så siger man egentlig, at der er en kvote, der er på 100, og så siger man, at selvfølgelig skal de kunne gå på arbejde, og selvfølgelig skal de kunne afdrage på deres lån, og derfor kan de gå i gang med at fiske 50 pct.
Kim Edberg Andersen (NB), 2023-04-21:
Jeg hørte ministeren sige det om solnedgangsklausuler, men jeg mindes faktisk – ellers må man korrekse mig – at regeringen tidligere har været ude og sige, at solnedgangsklausuler nærmest pr. automatik skulle indføres de gange, man gennemførte en hastelovgivning.
Lennart Damsbo-Andersen (S), 2013-01-11:
Om det så er 5.000 arbejdspladser, der er blevet skabt, som det i øjeblikket bliver sagt af Dansk Byggeri, skal jeg lade være usagt, men det er da helt rigtigt, at det har haft en påvirkning i landdistrikterne, ligesom det også har haft i byerne.
Henrik Sass Larsen (S), 2005-09-06:
Det er jo der, hvor vi mistænker Det Konservative Folkeparti for allerede at have tabt på forhånd, for som vi hører det i øjeblikket, så siger Dansk Folkeparti: Vi vil ikke have nogen reformer af efterlønnen, vi vil ikke have nogen reformer af pensionsalderen.
Søren Krarup (DF), 2008-05-08:
Så vil jeg lige, nu når der fra Enhedslistens ordførers side tales forbløffet om, at man skal kunne udvise loyalitet og troskab mod Danmark, gøre opmærksom på, at det i vores indfødsretsaftale i § 2 hedder, at man for at få dansk statsborgerskab skal love troskab og loyalitet imod Danmark og dansk lovgivning.
Pia Christmas-Møller (KF), 2000-12-15:
Med hensyn til finansieringen har Det Konservative Folkeparti fremlagt et omfattende finanslovforslag, som giver finansiering af alle de forslag, som vi er med til at bære igennem, det kan jeg garantere fru Grete Schødts for, men vi er ikke enige i, at finansieringen skal ske ved skattestigninger, sådan som Socialdemokratiet gang på gang finansierer deres forslag.
Ellen Trane Nørby (V), 2020-06-04:
Hvis vi kigger på karakteristikken af, hvilke børn som forventes at blive 0.-klasseomgængere, uden at skulle gøre det til firkantede bokse, kan vi også med den rapport, der udkom fra Tænketanken Dea i den her uge, sige, at der, uden at vi siger, at de alle ser ens ud, er en overvægt af drenge, og der er også en overvægt af drenge, der er født sidst på året, og der er en overvægt af drenge, der kommer fra hjem, hvor far og mor enten slet ikke har en uddannelse eller har en kortere uddannelse.
Peter Hummelgaard (S), 2025-05-28:
Tag nu f.eks. det iværksætterpar, som jeg mødte i Avedøre Stationsby, som i lang tid har været plaget af, at folk ikke kom ind i deres butik, fordi der stod en stor gruppe af hærdede kriminelle og semikriminelle og unge, der i virkeligheden bare skaber ballade, ude foran deres butik.
Henning Hyllested (EL), 2019-12-12:
Ordinært ugehvil taget i førerhuset er ulovligt; det har EU-Domstolen slået fast, og derfor synes vi, det er lidt mærkeligt, at forslaget er stødt på en del modstand eller indsigelser fra en række vognmandsorganisationer og også en række af Folketingets partier, hvilket vi allerede har hørt her fra talerstolen.
Jørn Neergaard Larsen (V), 2015-07-03:
Derfor den forenkling, der ligger af refusionssatserne her, og den graduering, der ligger her, tror jeg på og tror regeringen på kan bidrage væsentligt til, at der kommer meget mere fokus på seriøst at tænke helt eksakt og målrettet på, hvad det er for behov, der er i forhold til den enkelte klient, så hurtigt som muligt.
Pia Christmas-Møller (KF), 2003-02-18:
Målet søger vi at nå ved hjælp af etablering af henholdsvis Det Frie Forskningsråd og Det Strategiske Forskningsråd, som skal sikre, at vi både får det, vi kan kalde - ja, undskyld, Dansk Folkeparti, det er rigtigt, at det er sådan et nymodens ord - bottom up-prioriterede forskningsprojekter, baseret på den enkelte forskers ideer og projekter.
Ane Halsboe-Jørgensen (S), 2021-05-28:
Det er mit ansvar at have en dialog om, at det ansvar bliver løftet, og derfor har jeg selvfølgelig også på ryggen af den seneste tids debat haft lige præcis den dialog, og den vil jeg fortsætte med at have, sådan at vi er sikre på, at der er en opmærksomhed på, at der er en bevidsthed om, og at der er en vilje til at sikre en forskning på de danske universiteter, der er uafhængig af særinteresser og hviler på sunde videnskabelige principper.
Bendt Bendtsen (KF), 2003-02-20:
Heroverfor står Enhedslistens forslag om, at de pensionsberettigede kun vil kunne opnå et skattefradrag for deres pensionsindbetalinger, såfremt pensionskassen investerer mindst 10 pct. af kassens aktiver i nybyggeri af boligejendomme. I modsætning til dette forslag giver regeringens forslag pensionsinstitutterne en reel valgfrihed med hensyn til, om opsparernes penge skal investeres i privat udlejningsbyggeri eller ej.
Per Clausen (EL), 2011-11-18:
Selv om det er et forholdsvis lille lovforslag, som ikke har vakt den store debat, så er det faktisk et vigtigt lovforslag, og det er da også et lovforslag, som man kan sige på et enkelt område fremtidssikrer indsatsen, fordi man jo flytter et område væk fra Forsvarsministeriet over i Miljøministeriet, og vi har jo den fromme forhåbning i Enhedslisten, at Miljøministeriet har en længere tid foran sig end Forsvarsministeriet.
Line Barfod (EL), 2004-01-30:
Men i høringssvarene er der jo kommet en række bekymringer frem, og derfor vil jeg høre, om Venstre under udvalgsarbejdet vil være indstillet på, at vi ser nærmere på nogle af de spørgsmål, der er rejst, og prøver at se på, om der eventuelt skulle laves nogle præciseringer og ændringer i lovforslaget.
Ole Vagn Christensen (S), 2007-01-30:
Det, der undrer mig nu, er sådan set, at det er man sprunget let og elegant hen over, og i stedet for har man sagt, at vi redder Fiskeribankens situation ved at privatisere, og derved kan vi så lade de private pengeinstitutter overtage det, der er mulighed for, og tage de renter, der skal tages.
Benny Engelbrecht (S), 2025-10-09:
For når jeg hører hr. Morten Messerschmidt eksempelvis tilbage i februar kloge sig på, at russerne ville stå i Kyiv inden sommer – det gjorde de heldigvis ikke – og i øvrigt hører de udsagn, som kommer fra Dansk Folkeparti i forhold til Ukraine i det hele taget, så kan jeg godt blive i tvivl om, hvor et eventuelt blåt alternativ ville stå i den sag.
Lissa Mathiasen (S), 2001-05-10:
Så vil jeg godt spørge hr. Karsten Nonbo og Venstre: Når nu politi og anklagemyndighed siger, at det ikke er nok, og de beder om hjælp til at få nye redskaber, hvad er det så for nye redskaber, Venstre gerne vil stille til rådighed, når man netop fra politi og anklagemyndigheds side har ønsket nogle nye redskaber?
Jakob Engel-Schmidt (V), 2014-12-17:
Sagen er jo den, at man lyder lidt som en repræsentant for OW Bunker, selv om man dybest set har været med til at hæve ginikoefficienten, stemme for minusvækst i kommunerne og været med til at skabe færre offentligt ansatte – pædagoger, SOSU-assistenter og andre offentligt ansatte ude i landets kommuner.
Frank Dahlgaard (UP), 2001-05-10:
Det er til dels forståeligt, at et parti som Venstre, der jo går ind for det lokale selvstyre og dermed kan, havde jeg nær sagt, skubbe ansvaret fra sig og ud til det lokale, kan argumentere, som hr. Jens Rohde gør, men det er uforståeligt, at et parti som Det Konservative Folkeparti, der er mere centralt orienteret, ikke siger, at her er en oplagt mulighed for, at Folketinget stopper noget, som bør stoppes.
Flemming Hansen (KF), 2000-04-11:
Inden man foretager dette skøn, synes jeg imidlertid, man skal tage i betragtning, at de ledere af danske erhvervsvirksomheder, der bor i disse huse - og det er jo en brøkdel af de danske erhvervsledere, ja, det skal beregnes i promiller - at man dér skal være opmærksom på, at disse boliger i allerhøjeste grad også har repræsentative formål for den direktør eller leder, der bor i boligen.
Svend Erik Hovmand (V), 1998-11-20:
Hvis man siger, at vi siger 1,9 mia. kr., og Håndværksrådet siger 4,4 mia. kr., er det måske, fordi man ikke er opmærksom på, at vi i den ene situation regner med de udgifter, som det offentlige har, og i den anden situation regner med de eksterne udgifter, eller at man bruger et år i en situation og to år i en anden situation.
Keld Albrechtsen (EL), 2003-10-24:
Hvis man havde fulgt Enhedslistens råd lige fra starten, havde man lagt hele vægten på at få landbrugsstøtten afviklet, at få eksportstøtte væk, f.eks. at få et gennembrud for så vidt angår bomuld, som EU kunne havde fået, chancen var der de første dage af topmødet, men også dér reagerede man for langsomt og for trægt til, at det fik effekt.
Sikandar Siddique (ALT), 2020-01-21:
Så jeg vil i den sammenhæng høre ordføreren, om man kunne gå med til, at man altså foreløbig så det her som et midlertidigt forbud, så vi i hvert fald kunne få en kvalificeret diskussion, debat og høring og alt det, der nu skal til – og hvis man bagefter mente, at vi skal have ansigtsgenkendelsesteknologi, så kunne man jo fremsætte et forslag her i Folketinget; for det her er ikke permanent.
Lisbeth Bech-Nielsen (SF), 2025-12-05:
Nej, og det er jo også derfor, at vi politikere som hr. Carsten Bach og jeg sidder i forsvarsforligskredsen og lytter oprigtigt til, hvad forsvarets øverste ledelse har at sige om dette eller hint, men jo engang imellem ikke følger det, fordi vi har politiske overvejelser, som går i en anden retning.
Kim Edberg Andersen (DD), 2024-10-22:
Men jeg er jo bare sådan en simpel nordjyde, så jeg vil høre, om vi er enige om, at i lovforslaget står der ikke noget om, at det her skal lempe byrderne i det private, og at vi er enige om, at det faktisk kun er det offentlige, der skal slippe for det her; det er ikke tømrermesteren eller smeden.
Jann Sjursen (KRF), 2001-12-14:
Hr. Villy Søvndal ved lige så vel som jeg, at der på Udenrigsministeriets forskellige konti også er mulighed for at trække bidrag til humanitære indsatser rundtomkring i verden, og at de 110 mio. kr., som er bevilget, også kan trækkes fra den konto, som man typisk bruger til den internationale humanitære indsats.
Lene Espersen (KF), 2005-03-03:
Og selv om hr. Naser Khader var knap så, synes jeg, positiv, som fru Elisabeth Arnold var, da denne her sag første gang blev behandlet, så vil jeg sige, at man jo bliver nødt til som politiker at gå ind og gøre op med sig selv, om det her er noget, man mener ikke skal finde anvendelse, altså, at gå ind for et totalforbud, eller om man mener, at der under restriktive vilkår skal være en mulighed, hvis ellers der bliver foretaget en saglig, etisk og kvalitativ afvejning af de negative og positive effekter.
Mogens Jensen (S), 2009-12-16:
Nu er det desværre længe siden, der var gode sociale konservative som f.eks. Palle Simonsen her i Folketinget, for jeg synes, det lyder meget hult, når hr. Mike Legarth fuldstændig afviser, at vi jo her i landet under den her regering har fået utrolig mange flere fattige.
Gitte Lillelund Bech (V), 2003-02-27:
Tilsvarende synes vi, det er væsentligt at få kigget på fraværsgrænsen, for det er utilfredsstillende, at man, som vi har det i dagens gymnasium, betragter fraværsgrænsen som værende en ret - en fraværsret - frem for alene at være en form for sikkerhedsnet for at sikre, at der er så mange som muligt, der deltager.
Lennart Damsbo-Andersen (S), 2009-04-14:
Og ud fra det princip, hvor man siger, at når man tager pengene fra folk, så kommer de i arbejde, er det interessant at se, at det svar, som ministeren har givet på spørgsmål 1 i den sag, er, at der ikke er nogen beskæftigelsesmæssig effekt af at gennemføre forslaget.
Line Barfod (EL), 2004-01-21:
Jamen jeg kan godt forstå, det er svært for hr. Flemming Oppfeldt at skulle stå bag en regering, som laver den ene statsstyring efter den anden, og som f.eks. nu laver regler om, at socialministeren skal bestemme, hvad alle børn skal lege med ude i børnehaverne.
Jørn Jespersen (SF), 1998-02-18:
I de sager, hvor der har været - dem har der været en lang række af - uenighed om, hvordan retningslinjer skulle fortolkes og administreres, da har det jo været sådan, at uenigheden har betydet, at det var forbrugerne, der i en ganske lang periode blev ladt i stikken, fordi det var virksomhederne, der kunne fortsætte med deres forskellige markedsføringsaktiviteter, indtil sagen havde fundet sin endelige afgørelse.
Jens Peter Vernersen (S), 2004-10-07:
Det, der også er interessant at få belyst i den her sag, er jo, om Dansk Folkeparti har opgivet sin EU-modstand, når det rent faktisk drejer sig om at støtte regeringen for at få gennemført et forslag, der betyder, at disse 33.000 landmænd som sagt får den støtte.
Søren Pape Poulsen (KF), 2017-11-16:
Der er så sat en række begrænsninger for, hvornår det kan finde anvendelse, og bestemmelsen gælder f.eks. ikke for helbredsoplysninger indsamlet efter sundhedsloven, og det skal også ses i lyset af den fællesoffentlige digitaliseringsstrategi for 2016-2020, hvor det er en forudsætning, at det offentlige kan videregive og genbruge data på en effektiv, åben og transparent måde.
Pia Adelsteen (DF), 2010-12-07:
Hvis man får en opt in-model og har sagt ja til det – jeg ved godt, at man forherliger det her med, at så er det jo et flertal i Folketinget, der ligesom fra sag til sag tager stilling til, om man vil ind – kan man så efter et folketingsvalg, hvor der sidder et andet flertal, sige, at det vil man ikke alligevel?
Frank Jensen (S), 2000-11-10:
Men med de meget positive kommentarer, der er faldet, og den positive modtagelse, lovforslaget har fået, ser jeg frem til en konstruktiv udvalgsbehandling, og jeg skal gerne bidrage til at afdække nogle af de spørgsmål, hr. Nonbo kom med af mere teknisk karakter, men også dem, som hr. Jann Sjursen tilkendegav gerne at ville have belyst nærmere.
Søren Pape Poulsen (KF), 2018-05-22:
Derfor er jeg glad for, at Folketinget med et forslag fra den daværende VK-regering allerede tilbage i 2006 sikrede, at det er muligt at retsforfølge danskere, der udnytter børn seksuelt i udlandet, og det er, uanset om forholdet i øvrigt er strafbart i det land, hvor det bliver begået.
Simon Emil Ammitzbøll (LA), 2010-02-05:
Vi ved jo, at der er en statistisk overrepræsentation af børn, hvis forældre selv har været i fængsel og selv har oplevet vold – og i øvrigt også incest, hvis det er dertil det kommer – altså, at der er sådan nogle gentagne mønstre; selvfølgelig ikke i alle tilfælde, men der er en statistisk overrepræsentation
Mikkel Dencker (DF), 2007-05-09:
Jeg synes godt nok, det er Socialdemokratiets ordfører, der står med korslagte arme og bare siger nej, kritiserer den aftale, regeringen og Dansk Folkeparti har lavet, uden at kunne stille med noget andet i stedet for, og bare siger, at det ikke er godt nok.